
<<สถานที่เดิมพัน>>

     ติดถนน พหลโยธิน ขาออก ข้างๆที่จอดรถ Lotus express ซอยรังสิตภิรมย์ครับ สามารถจอดรถได้บริเวณหน้า Lotus แต่มักจะเต็ม 555+ สามารถจอดได้ที่ปั๊มบางจาก ซึ่งเลยไปนิดหน่อย แล้วเดินย้อนกลับมาจะสะดวกกว่ามากครับ จอดในปั๊มฟรี ส่วนบริเวณจุดเติมลม ด้านหน้าๆ จอดฟรี 2 ชม. ครับ

<<เจ้ามือใหญ่กล่าวแนะนำ>>

     เมื่อหิวๆแล้วหมดมุกทีไร ที่ไหนใกล้ๆ น้อง GB ก็อยากจะซบให้เร็วที่สุด 555+ มาย่ำยามเย็นแถวๆ มหาวิทยาลัย กรุงเทพ รังสิต บรรยากาศครึกครื้นดีไม่เบา เล่นเอาเรากระชุ่มกระชวย ยิ่งด้วยซอยรังสิตภิรมย์ซึ่งตั้งใกล้กับปากทางออกของมหาวิทยาลัยด้วยแล้วนั้น ยิ่งกระชุ่มกระชวยเป็นหลายเท่าตัว เพราะวันดีคืนดีฝนตกมาแค่มอเตอร์ไซด์เปียก ปากทางเข้าน้ำก็ท่วมยันเอว รถยนต์ผ่านเข้าออกมีเสียว สบายหล่ะ...555+

     ร้านอาหารกลางแจ้งในยามเย็นตรงด้านหน้าโลตัส มีอยู่ประมาณ 5-6 ร้านดูได้รับผลตอบรับดีไม่เบา เพราะลูกค้าทยอยมาเรื่อยๆ และร้านนึงที่ดูได้รับความเอ็นดูไม่เบาคงจะเป็นร้านผัดไทยและหอยทอด คุณลุงโซโลอยู่คนเดียวเป็นหลัก ไม่พักไม่เหนื่อย 555+ เดินไปเซย์ฮัลโล อยากได้อะไรก็บอกแกไป ทั้งผัดไทและหอยทอด ราคาน่าลงจอดแวะทาน เริ่มที่ 35 ขาดใจ แต่ถ้ายังไม่พอใจจัดแบบทะเลเทเงินเพิ่มอีก 15 บาท ส่วนรสชาติจะแจ่มดั่งน้องนักศึกษาที่มานั่งข้างๆ เอ้ย หรือเป็นแค่พอทานแล้วผ่านไป อย่าได้จดจำ คงต้องลองกันดูจ๊ะ

<<คู่ต่อสู้วัดใจ >>

     - ผัดไท (35 บาท) ???????????? :เส้นออกสีส้มอ่อน ไม่หนาไม่บางไป เหนียวหนึบไม่หอกะทะ กุ้งแห้งไม่เด่น กลิ่นเลยไม่มา ออกไม่เข้มข้นมากนักเต้าหู้เต๋าโยนๆมาพอได้ ถั่วงอกไม่แยะ กรอบ สด ไม่เหม็นเขียว แต่รสออกจืดๆ ค่อนข้างธรรมดาจ๊ะ

     - หอยทอด (35 บาท)???????????? :ไข่เจียวแพใหญ่ 555+ แป้งออกเกรียมเล็กๆ เหลืองอ่อนปนเข้ม มาแบบมันๆพอควร อมน้ำ ดูกรอบดีใช้ได้ ด้านในแอบออกนุ่มชุ่มๆน้ำมัน 555+ เทหอยตัวไม่ใหญ่ ใส่มาแยะพอควร ถั่วงอกไม่ยุบยับ พอใช้ได้

<<จบเกมส์แลกชิพ ดูผลงาน>>

     >รสชาติ – 3/5 : วัตถุดิบและรสสัมผัสดีพอใช้ได้ ผัดไทยดูดี แต่ยังไม่โดน ออกจืด ไม่เข้มข้น ความหอมมันก็จางหาย ผัดมาแห้งไม่แฉะพอได้ ไข่เจียวหอย 555+ แป้งไม่เด่น ด้านในอมน้ำมัน หอยสดดีใช้ได้ รวมๆแล้ว ยังขาดความเข้มข้นและกลิ่นความหอม เป็นตัวชูของอาหารประเภทนี้ หน้าตาน่าทานพอใช้ได้จ๊ะ

      >ราคา – 3.5/5 : คบหากันได้ฉันมิตรสนิท คุณภาพนั้นพอใช้ได้ ไม่ได้เลวร้ายมากนัก แต่ยังไม่ได้เทียบเคียงได้กับคำว่าดี 555+ ปริมาณตามมาตรฐานจากร้านทั่วไป น้ำฟรีบริการตนเอง รวมๆแล้วน้อง GB ก็ทานยามแก้ขัดได้บ้างจ๊ะ

      >บรรยากาศ – 3.5/5 : สบายๆคล้ายคลึงร้านข้างทาง ที่จอดรถดูเหมือนจะมีแต่โหดร้าย จากผู้มาจอดเบียดบังหน้า Lotus 555+ โต๊ะ-เก้าอี้2 -3 ที่ อากาศสบายๆยามเย็นค่ำ ลมพัดโบกดีไม่หยอก ชมวิวนักศึกษากันเพลิน 555+ ความเป็นระเบียบร้อยและความสะอาดพอใช้ได้ครับ 

      >บริการ – 3.5/5 : ลุงต้อนรับขับสู้ดีใช้ได้ ยิ้มแย้มแจ่มใสและพูดจาสุภาพดีใช้ได้ การตระเตรียมถือรวดเร็วดีจ๊ะ

<< ประกาศศรักดา ว่าข้าผลงานเป็นอย่างไร >>

     กรุ๊งกริ๊ง

---------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
